Source: https://podnikam.sk/suhrnny-vykaz-dph-pri-poskytnuti-sluzieb/page/2/
Timestamp: 2019-12-13 03:05:18+00:00
Document Index: 4843501

Matched Legal Cases: ['§ 15', '§ 19', '§ 19', '§ 19', '§ 15', '§ 7', '§ 15']

ak sa miesto dodania služby určí v zmysle § 15 ods. 1 zákona o DPH,
príjemca služby je identifikovaný pre DPH, t. j. má pridelené identifikačné číslo pre DPH,
povinnosť platiť DPH sa prenáša na príjemcu služby (môže ísť o zdaniteľnú osobu alebo právnickú osobu, ktorá nie je zdaniteľnou osobou),
služba je použitá na podnikateľské účely.
kód štátu príjemcu služby,
identifikačné číslo pre DPH príjemcu služby,
hodnotu dodávky v celých eurách (hodnota dodávky sa zaokrúhli na celé eurá matematicky, t. j. do 0,5 eura nadol a od 0,5 eura vrátane nahor),
kód 2 (tento kód sa uvádza pri dodávke služby).
podáva sa výlučne elektronicky,
podáva sa najneskôr do 25 dní po skončení obdobia, za ktoré sa súhrnný výkaz podáva,
platitelia DPH podávajú súhrnný výkaz za kalendárny mesiac alebo kalendárny štvrťrok,
neplatitelia DPH podávajú súhrnný výkaz za kalendárny štvrťrok, v ktorom dodali službu do iného členského štátu zdaniteľnej osobe, ak za dané obdobie nedodali žiadnu službu, súhrnný výkaz sa nepodáva.
v deň dodania služby, resp. v deň, kedy je poskytovanie služby skončené (§ 19 ods. 2 zákona o DPH),
dňom prijatia platby, ak dodávateľ prijal od odberateľa preddavok ešte pred dodaním služby, prijatie platby pred samotným dodaním služby sa uvedie do súhrnného výkazu. Skončenie dodania služby sa uvedie do súhrnného výkazu v sume zníženej o odpočítaný preddavok a uvedie sa v období, v ktorom bolo dodanie služby ukončené,
ak sa služba dodáva čiastkovo alebo opakovane, daňová povinnosť vzniká posledným dňom obdobia, na ktoré sa platba za opakovane dohodnutú službu vzťahuje (§ 19 ods. 3 zákona o DPH),
ak slovenský dodávateľ dodá službu s miestom dodania v inom členskom štáte, pričom ide o službu dodávanú čiastkovo alebo opakovanie počas obdobia dlhšieho ako 12 kalendárnych mesiacov a platba je dohodnutá rovnako za obdobie dlhšie ako 12 kalendárnych mesiacov, služba je dodaná posledným dňom každého kalendárneho roka (§ 19 ods. 3 písm b) zákona o DPH).
Platiteľ DPH dodáva služby príjemcom z členských štátov EÚ
Platiteľ DPH podáva súhrnný výkaz za kalendárny mesiac. V júni 2017 dodal služby odberateľom v členských štátoch EÚ nasledovne: dňa 10. 6. 2017 službu odberateľovi z Rakúska v hodnote 3 000 €, 14. 6. 2017 službu odberateľovi z Nemecka v hodnote 1 235,89 €. V mesiaci jún 2017 už nedodal žiadne služby ani tovar.
Postup vyplnenia výkazu:
– do prvého uvedie IČ DPH rakúskeho príjemcu služby, hodnotu dodávky 3 000 €, kód 2,
– do druhého IČ DPH nemeckého príjemcu služby, hodnotu dodávky musí zaokrúhliť, t. j. uvedie sa zaokrúhlená hodnota služby 1 236 €, kód 2.
Platiteľ DPH dodáva tovar a služby platiteľovi DPH z členského štátu EÚ
Platiteľ DPH podáva súhrnný výkaz za kalendárny štvrťrok. Dňa 1. 5. 2017 dodal odberateľovi identifikovanému pre DPH v Česku tovar v hodnote 1 356,30 €. Dňa 12. 6. 2017 dodal tomuto odberateľovi služby v hodnote 655,40 eur. Platiteľ podáva súhrnný výkaz za kalendárny štvrťrok najneskôr do 25. 7. 2017.
– do prvého riadku uvedie IČ DPH českého odberateľa, hodnotu dodávky uvedie zaokrúhlenú vo výške 1 356 €, kód neuvádza (lebo ostatné dodávky tovaru sa uvádzajú bez kódu),
– do druhého riadku uvedie IČ DPH českého príjemcu služby, hodnotu dodávky služby uvedie zaokrúhlenú vo výške 655 €, kód 2.
Platiteľ DPH dodáva službu odberateľovi v členskom štáte EÚ bez IČ DPH
Platiteľ DPH dodal dňa 16. 7. 2017 služby odberateľovi z Maďarska. Maďarský odberateľ však neposkytol slovenskému dodávateľovi služby svoje identifikačné číslo pre DPH. Slovenský dodávateľ nedostal ani informáciu, či je odberateľ z Maďarska registrovaný pre DPH alebo či o registráciu požiadal. V tomto prípade slovenský dodávateľ považuje maďarského odberateľa služby za nezdaniteľnú osobu a miesto dodania služby sa určí v zmysle § 15 ods. 2 zákona o DPH a je ním SR. Slovenský dodávateľ vyfakturuje službu vrátane slovenskej DPH.
– slovenský dodávateľ služby túto dodávku do súhrnného výkazu neuvádza.
Dodanie služby nezdaniteľnej osobe v členskom štáte EÚ
Zdaniteľná osoba registrovaná pre DPH v zmysle § 7a zákona o DPH dodala 10. 5. 2017 poradenskú službu do Nemecka súkromnej osobe – nepodnikateľovi. Táto služba bude využitá na jeho súkromné účely. V tomto prípade sa miesto dodania služby určí podľa § 15 ods. 2 zákona o DPH a je ním SR. Slovenský dodávateľ vyfakturuje službu bez DPH (lebo nie je platiteľom DPH).
Postup vyplnenia súhrnného výkazu:
– slovenský dodávateľ služby túto dodávku služby do súhrnného výkazu neuvádza.
Platiteľ DPH a prijatie preddavku pred dodaním služby do iného členského štátu EÚ
Slovenský platiteľ DPH sa dohodol s poľským odberateľom, že mu poskytne reklamné služby. Cena služby bola dohodnutá vo výške 3 500 €, pričom poskytnutie služieb malo prebiehať počas mája a júna 2017 a termín ukončenia bol 30. 6. 2017.
Poľský odberateľ zaplatil 10. 5. 2017 slovenskému dodávateľovi preddavok vo výške 1 000 €. Dňa 12. 5. 2017 vystavil slovenský dodávateľ faktúru na prijatý preddavok. Po skončení dodania služby bola slovenským dodávateľom dňa 1. 7. vystavená faktúra vo výške 3 500 EUR.
Poľský odberateľ mal slovenskému dodávateľovi služby uhradiť ešte 2 500 € (po zohľadnení zaplateného preddavku). Slovenský dodávateľ podáva súhrnný výkaz za kalendárny mesiac. V období máj – jún nedodal žiadny iný tovar ani službu.
– v súhrnnom výkaze za mesiac máj uvedie slovenský dodávateľ do prvého riadku IČ DPH poľského príjemcu služby, dodávku služby uvedie vo výške zaplateného preddavku, t. j. 1 000 €, kód 2,
– v súhrnnom výkaze za mesiac jún uvedie slovenský dodávateľ do prvého riadku IČ DPH poľského príjemcu služby, dodávku služby uvedie vo výške rozdielu celkovej ceny služby a uhradeného preddavku, t. j. 2 500 €, kód 2.